হ্যানোভার-এর গ্রাফমাস্টার্স কোম্পানির ক্রিস্টিয়ান ব্র্যুগেমান বলেন: ‘‘তার কারণ হলো, ক্রমেই আরো বেশি গাড়ির জিপিএস তথাকথিত লাইভ ট্র্যফিক ডাটা-র সঙ্গে যুক্ত৷ কাজেই প্রত্যেক গাড়ি হালের যানজটগুলোর খবর পায় এবং সেই অনুযায়ী ব্যবস্থা নেয় – দুঃখের বিষয়, সব জিপিএস একই ব্যবস্থা নেয়: অর্থাৎ যানজট এড়ানোর জন্য যদি কোনো পাল্টা পথ থাকে, তাহলে জিপিএস যুক্ত সব গাড়িই সেই পাল্টা পথের খবর পায়৷ সকলে একই ডিটুর নেওয়ার ফলে সেখানে পরবর্তী যানজটটির সৃষ্টি হয়৷''